Document ID: 32005R0748

ΚΑΝΟΝΙΣΜΌΣ (ΕΚ) αριθ. 748/2005 ΤΗΣ ΕΠΙΤΡΟΠΉΣ
της 18ης Μαΐου 2005
για την προκήρυξη δημοπρασίας για την πώληση αλκοόλης οινικής προέλευσης με σκοπό τη χρήση με τη μορφή βιοαιθανόλης στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1493/1999 του Συμβουλίου, της 17ης Μαΐου 1999, περί κοινής οργανώσεως της αμπελοοινικής αγοράς (1), και ιδίως το άρθρο 33,
Εκτιμώντας τα ακόλουθα:
(1)
Ο κανονισμός (ΕΚ) αριθ. 1623/2000 της Επιτροπής, της 25ης Ιουλίου 2000, για τον καθορισμό των λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου για την κοινή οργάνωση της αμπελοοινικής αγοράς, όσον αφορά τους μηχανισμούς της αγοράς (2), καθορίζει μεταξύ άλλων τις λεπτομέρειες εφαρμογής για τη διάθεση των αποθεμάτων αλκοόλης που έχουν συσταθεί μετά από τις αποστάξεις που αναφέρονται στα άρθρα 35, 36 και 39 του κανονισμού (ΕΟΚ) αριθ. 822/87 του Συμβουλίου, της 16ης Μαρτίου 1987, για την κοινή οργάνωση της αμπελοοινικής αγοράς (3), και στα άρθρα 27, 28 και 30 του κανονισμού (ΕΚ) αριθ. 1493/1999 και κατέχονται από τους οργανισμούς παρέμβασης.
(2)
Κρίνεται σκόπιμο να πραγματοποιηθεί, σύμφωνα με το άρθρο 92 του κανονισμού (ΕΚ) αριθ. 1623/2000, δημοπρασία για την πώληση αλκοόλης οινικής προέλευσης με στόχο την αποκλειστική χρήση στον τομέα των καυσίμων με τη μορφή βιοαιθανόλης στην Κοινότητα, προκειμένου να περιοριστούν τα αποθέματα κοινοτικής οινικής αλκοόλης και να εξασφαλιστεί η συνέχιση του εφοδιασμού για τις εγκεκριμένες επιχειρήσεις, σύμφωνα με το άρθρο 92 του κανονισμού (ΕΚ) αριθ. 1623/2000.
(3)
Από την 1η Ιανουαρίου 1999 και δυνάμει του κανονισμού (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (4), οι τιμές προσφοράς και οι εγγυήσεις πρέπει να εκφράζονται σε ευρώ και οι πληρωμές πρέπει να πραγματοποιούνται σε ευρώ.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Με τη δημοπρασία αριθ. 1/2005 ΕΚ, πωλείται αλκοόλη οινικής προέλευσης με σκοπό τη χρήση με τη μορφή βιοαιθανόλης στην Κοινότητα.
Η αλκοόλη προέρχεται από τις αποστάξεις που αναφέρονται στο άρθρο 35 του κανονισμού (ΕΟΚ) αριθ. 822/87 και στα άρθρα 27 και 30 του κανονισμού (ΕΚ) αριθ. 1493/1999 και κατέχεται από τους οργανισμούς παρέμβασης των κρατών μελών.
2. Ο συνολικός όγκος που τίθεται προς πώληση ανέρχεται σε 691 331,79 εκατόλιτρα αλκοόλης σε 100 % vol, που κατανέμονται ως εξής:
α)
παρτίδα υπ’ αριθ. 1/2005 ΕΚ ποσότητας 100 000 εκατολίτρων αλκοόλης σε 100 % vol·
β)
παρτίδα υπ’ αριθ. 2/2005 ΕΚ ποσότητας 100 000 εκατολίτρων αλκοόλης σε 100 % vol·
γ)
παρτίδα υπ’ αριθ. 3/2005 ΕΚ ποσότητας 100 000 εκατολίτρων αλκοόλης σε 100 % vol·
δ)
παρτίδα υπ’ αριθ. 4/2005 ΕΚ ποσότητας 100 000 εκατολίτρων αλκοόλης σε 100 % vol·
ε)
παρτίδα υπ’ αριθ. 5/2005 ΕΚ ποσότητας 50 000 εκατολίτρων αλκοόλης σε 100 % vol·
στ)
παρτίδα υπ’ αριθ. 6/2005 ΕΚ ποσότητας 100 000 εκατολίτρων αλκοόλης σε 100 % vol·
ζ)
παρτίδα υπ’ αριθ. 7/2005 ΕΚ ποσότητας 50 000 εκατολίτρων αλκοόλης σε 100 % vol·
η)
παρτίδα υπ’ αριθ. 8/2005 ΕΚ ποσότητας 50 000 εκατολίτρων αλκοόλης σε 100 % vol·
θ)
παρτίδα υπ’ αριθ. 9/2005 ΕΚ ποσότητας 41 331,79 εκατολίτρων αλκοόλης σε 100 % vol.
3. Η τοποθεσία όπου βρίσκονται και τα στοιχεία αναφοράς των δεξαμενών που αποτελούν τις παρτίδες, η ποσότητα της αλκοόλης που περιέχεται σε καθεμία από τις δεξαμενές, ο αλκοολικός τίτλος και τα χαρακτηριστικά της αλκοόλης εμφαίνονται στο παράρτημα I του παρόντος κανονισμού.
4. Σύμφωνα με το άρθρο 92 του κανονισμού (ΕΚ) αριθ. 1623/2000, μόνο οι εγκεκριμένες επιχειρήσεις μπορούν να συμμετάσχουν στη δημοπρασία.
Άρθρο 2
Η πώληση πραγματοποιείται σύμφωνα με τις διατάξεις των άρθρων 93, 94, 94β, 94γ, 94δ, 95 έως 98, 100 και 101 του κανονισμού (ΕΚ) αριθ. 1623/2000 και το άρθρο 2 του κανονισμού (ΕΚ) αριθ. 2799/98.
Άρθρο 3
1. Οι προσφορές πρέπει να υποβάλλονται στους οργανισμούς παρέμβασης που κατέχουν την αλκοόλη, οι οποίοι περιλαμβάνονται στο παράρτημα II ή να αποστέλλονται στη διεύθυνση των εν λόγω οργανισμών παρέμβασης με συστημένη επιστολή.
2. Οι προσφορές εσωκλείονται σε σφραγισμένο φάκελο που φέρει την ένδειξη «Υποβολή προσφοράς-δημοπρασία αλκοόλης με σκοπό τη χρήση με τη μορφή βιοαιθανόλης στην Κοινότητα, αριθ. 1/2005 ΕΚ»· ο εν λόγω φάκελος εσωκλείεται σε φάκελο που φέρει τη διεύθυνση του σχετικού οργανισμού παρέμβασης.
3. Οι προσφορές πρέπει να περιέλθουν στο σχετικό οργανισμό παρέμβασης το αργότερο στις 30 Μαΐου 2005 στις 12:00 η ώρα (ώρα Βρυξελλών).
Άρθρο 4
1. Για να γίνει αποδεκτή η προσφορά πρέπει να είναι σύμφωνη με τα άρθρα 94 και 97 του κανονισμού (ΕΚ) αριθ. 1623/2000.
2. Για να γίνει αποδεκτή η προσφορά πρέπει να συνοδεύεται κατά την υποβολή της από:
α)
την απόδειξη της σύστασης, στο σχετικό οργανισμό παρέμβασης που κατέχει την εν λόγω αλκοόλη, εγγύησης συμμετοχής 4 ευρώ ανά εκατόλιτρο αλκοόλης σε 100 % vol·
β)
την ένδειξη του τόπου τελικής χρήσης της αλκοόλης και τη δέσμευση του αναδόχου να τηρήσει τον προορισμό αυτό·
γ)
το όνομα και τη διεύθυνση του αναδόχου, τα στοιχεία της προκήρυξης της δημοπρασίας, την τιμή που προτάθηκε εκφραζόμενη σε ευρώ ανά εκατόλιτρο αλκοόλης σε 100 % vol·
δ)
τη δέσμευση του αναδόχου να τηρήσει το σύνολο των διατάξεων που αφορούν την εν λόγω δημοπρασία·
ε)
δήλωση του αναδόχου με την οποία:
i)
παραιτείται κάθε απαίτησης όσον αφορά την ποιότητα του προϊόντος που του έχει ενδεχομένως κατακυρωθεί και τα χαρακτηριστικά του,
ii)
δέχεται να υποστεί έλεγχο όσον αφορά τον προορισμό και τη χρήση της αλκοόλης,
iii)
δέχεται το βάρος της απόδειξης όσον αφορά τη χρήση της αλκοόλης σύμφωνα με τους όρους που καθορίζονται στη σχετική προκήρυξη δημοπρασίας.
Άρθρο 5
Οι ανακοινώσεις που προβλέπονται στο άρθρο 94α του κανονισμού (ΕΚ) αριθ. 1623/2000, σχετικά με την προκήρυξη της δημοπρασίας από τον παρόντα κανονισμό, διαβιβάζονται στην Επιτροπή στη διεύθυνση που περιλαμβάνεται στο παράρτημα III του παρόντος κανονισμού.
Άρθρο 6
Οι διατυπώσεις που αφορούν τη δειγματοληψία ορίζονται στο άρθρο 98 του κανονισμού (ΕΚ) αριθ. 1623/2000.
Ο οργανισμός παρέμβασης παρέχει κάθε χρήσιμη πληροφορία για τα χαρακτηριστικά της αλκοόλης που τίθεται προς πώληση.
Κάθε ενδιαφερόμενος μπορεί να λάβει, απευθυνόμενος στον οικείο οργανισμό παρέμβασης, δείγματα της αλκοόλης που διατίθεται προς πώληση τα οποία λαμβάνονται από αντιπρόσωπο του οικείου οργανισμού παρέμβασης.
Άρθρο 7
1. Οι οργανισμοί παρέμβασης των κρατών μελών, όπου είναι αποθεματοποιημένη η αλκοόλη που διατίθεται προς πώληση, προβλέπουν κατάλληλους ελέγχους για να διαπιστώσουν τον τύπο της αλκοόλης κατά την τελική χρήση. Προς το σκοπό αυτό, μπορούν:
α)
να προσφύγουν, τηρουμένων των αναλογιών, στις διατάξεις του άρθρου 102 του κανονισμού (ΕΚ) αριθ. 1623/2000·
β)
να προβούν σε δειγματοληπτικό έλεγχο, με τη βοήθεια αναλύσεων πυρηνικού μαγνητικού συντονισμού, για την εξακρίβωση του τύπου της αλκοόλης κατά την τελική χρήση.
2. Τα έξοδα ελέγχου που αναφέρονται στην παράγραφο 1 βαρύνουν τις επιχειρήσεις στις οποίες έχει πωληθεί η αλκοόλη.
Άρθρο 8
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 18 Μαΐου 2005.

Labels: 7
3
14
6